钦定古今图书集成/明伦汇编/氏族典/第595卷 > 尔朱世隆
## 钦定古今图书集成/明伦汇编/氏族典/第595卷 > 尔朱世隆

按《魏书尔朱彦伯传》：“仲远弟世隆，字荣宗。庄帝即位，
除侍中，领车将军，封乐平郡开国公。及荣死，世隆奉
荣妻，烧西阳门，率众夜走，北攻河桥，杀武卫将军奚
毅。及至长子，与度律等共推长广王为主，以世隆为
尚书令，乐平郡王。既总朝政，生杀自由，公行淫佚，无
复畏避。信任群小，随其与夺。兄弟群从，各拥彊兵，割”
剥四海，极其暴虐。及齐献武王起义兵，天光战败，别
使都督贾智、张劝率骑掩执世隆，与兄彦伯俱斩之，
时年三十三。